KOMMISSIONENS FORORDNING (EF) Nr. 2524/97 af 16. december 1997 om fastsættelse for første halvår af 1998 af gennemførelsesbestemmelser for et toldkontingent for levende kvæg af en vægt på 80 til 300 kg med oprindelse i bestemte tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3066/95 af 22. december 1995 om indrømmelser i form af EF-toldkontingenter for visse landbrugsprodukter og om autonom og midlertidig tilpasning af visse landbrugsindrømmelser, der er fastsat i Europaaftalerne, for at tage hensyn til den landbrugsaftale, der blev indgået under Uruguay-rundens multilaterale handelsforhandlinger (1), senest ændret ved forordning (EF) nr. 1595/97 (2), særlig artikel 8,

under henvisning til Rådets forordning (EF) nr. 1926/96 af 7. oktober 1996 om indrømmelser i form af EF-toldkontingenter for bestemte landbrugsprodukter og om justering, som en autonom overgangsforanstaltning, af indrømmelser på landbrugsområdet, jf. aftalerne om frihandel og handelsanliggender med Estland, Letland og Litauen, for at tage hensyn til aftalen om landbrug indgået under Uruguay-rundens multilaterale handelsforhandlinger (3), særlig artikel 5, og

ud fra følgende betragtninger:

I henhold til bilagene til forordning (EF) nr. 3066/95 og (EF) nr. 1926/96 åbnes der pr. 1. juli 1997 et årligt toldkontingent på 153 000 stk. levende kvæg af en vægt på mellem 80 og 300 kg med oprindelse i Ungarn, Polen, Tjekkiet, Slovakiet, Rumænien, Bulgarien, Estland, Letland og Litauen; i Kommissionens forordning (EF) nr. 2511/96 af 23. december 1996 om gennemførelsesbestemmelser for 1997 for et toldkontingent for levende kvæg af en vægt på 160 til 300 kg med oprindelse i bestemte tredjelande (4), ændret ved forordning (EF) nr. 1938/97 (5), er der fastsat gennemførelsesbestemmelser for indførsel af det samme antal dyr med oprindelse i de samme tredjelande, men med en vægt på 80 til 300 kg; der bør fastsættes tilsvarende gennemførelsesbestemmelser for en mængde på 76 500 levende dyr svarende til den resterende del af 1997/98, dvs. fra den 1. januar 1998 til den 30. juni 1998;

med henblik på at ajourføre sikkerheden for importlicenserne i forbindelse med dette kontingent bør denne sikkerhed fastsættes til 5 ECU pr. dyr;

de kompetente myndigheder, der har udstedt importlicenserne, kender ikke altid oprindelsen af de dyr, der indføres under det pågældende toldkontingent; denne oplysning er vigtig af statistiske grunde; importøren bør derfor forpligtes til at angive oprindelseslandet på bagsiden af importlicensen ved siden af de afskrevne mængder;

protokol 4, der er knyttet som bilag til Europaaftalerne, og protokol 3, der er knyttet som bilag til frihandelsaftalerne, er blevet ændret; ifølge de nye protokoller kan der føres bevis for oprindelsen af de dyr, der indføres i Fællesskabet, ved at eksportøren på visse betingelser udfærdiger en erklæring, eller ved at der fremlægges et varecertifikat EUR.1; de nye bestemmelser vedrørende de indførte dyrs overgang til fri omsætning bør derfor indføjes i nærværende forordning;

kontrollen med disse kriterier gør det nødvendigt, at ansøgningen indgives i den medlemsstat, hvor importøren er momsregistreret;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. I forbindelse med de toldkontingenter, der er fastsat i forordning (EF) nr. 3066/95 og (EF) nr. 1926/96, kan 76 500 stk. levende kvæg henhørende under KN-kode 0102 90 21, 0102 90 29, 0102 90 41 eller 0102 90 49 med oprindelse i de i bilag II nævnte tredjelande indføres i perioden fra den 1. januar til den 30. juni 1998 efter bestemmelserne i denne forordning.

Toldkontingentet har nr. 09.4537.

2. For disse dyr nedsættes værditolden og den specifikke told i den fælles toldtarif med 80 %.

Artikel 2

1. For at få del i det i artikel 1 nævnte kontingent kræves, at licensansøgeren er en fysisk elle juridisk person, som på tidspunktet for indgivelsen af ansøgningen på en for medlemsstatens myndigheder tilfredsstillende måde kan godtgøre, at han siden den 1. januar 1997 har indført og/eller udført mindst 50 dyr henhørende under KN-kode 0102 90; ansøgeren skal være optaget i en medlemsstats nationale momsregister.

2. Bevis for indførsel og udførsel føres udelukkende ved forelæggelse af tolddokumentet for overgang til fri omsætning eller eksportdokumentet, idet dokumentet i begge tilfælde skal være behørigt påtegnet af toldmyndighederne.

Medlemsstaterne kan acceptere en kopi af ovennævnte dokument, der er behørigt bekræftet af den udstedende myndighed, hvis ansøgeren på en for myndighederne tilfredsstillende måde kan godtgøre, at det har været umuligt for ham at fremskaffe originaldokumenterne.

Artikel 3

1. Ansøgninger om importrettigheder kan kun indgives i den medlemsstat, hvor ansøgeren er registreret, jf. artikel 2, stk. 1.

2. Ansøgningen om importrettigheder:

- skal omfatte mindst 50 dyr

- må ikke omfatte et antal på over 10 % af det disponible antal.

Hvis en ansøgning omfatter mere end dette antal, tages den kun i betragtning for dette antals vedkommende.

3. Ansøgninger om importrettigheder kan kun indgives indtil den 19. december 1997.

4. En erhvervsdrivende kan kun indgive én ansøgning. Hvis den samme erhvervsdrivende indgiver mere end én ansøgning, tages ingen af de pågældende ansøgninger i betragtning.

3. Medlemsstaterne underretter senest den 7. januar 1998 Kommissionen om de indgivne ansøgninger. Denne meddelelse omfatter en fortegnelse over ansøgerne og de mængder, der er ansøgt om.

Alle meddelelser, også dem om »ingen ansøgninger«, gives ved telex- eller telefaxmeddelelse, og indgives der ansøgninger, benyttes den i bilag I gengivne model.

Artikel 4

1. Kommissionen træffer afgørelse om, i hvilket omfang ansøgningerne kan imødekommes.

2. Med hensyn til de i artikel 3 omhandlede ansøgninger fastsætter Kommissionen, såfremt det samlede antal dyr, ansøgningerne omfatter, overstiger det disponible antal, en standardprocentsats for nedsættelse af det antal, der er ansøgt om.

Hvis den i første afsnit omhandlede nedsættelse fører til et antal på under 50 dyr pr. ansøgning, tildeles partier på 50 dyr ved lodtrækning foretaget af de pågældende medlemsstater. Såfremt der resterer under 50 dyr, vedrører et enkelt parti denne mængde.

Artikel 5

1. Ved indførsel af den tildelte mængde skal der fremlægges en eller flere importlicenser.

2. Licensansøgninger kan kun indgives i den medlemsstat, hvor ansøgeren har ansøgt om importrettigheder.

3. Licensansøgningen og licensen skal indeholde nedenstående angivelser:

a) i rubrik 8: en angivelse af de i bilag II nævnte lande; licensen forpligter til indførsel fra et eller flere af de nævnte lande

b) i rubrik 20: løbenr. 09.4537 og mindst en af følgende angivelser:

Reglamento (CE) n° 2524/97

Forordning (EF) nr. 2524/97

Verordnung (EG) Nr. 2524/97

Êáíïíéóìüò (ÅÊ) áñéè. 2524/97

Regulation (EC) No 2524/97

Règlement (CE) n° 2524/97

Regolamento (CE) n. 2524/97

Verordening (EG) nr. 2524/97

Regulamento (CE) nº 2524/97

Asetus (EY) N:o 2524/97

Förordning (EG) nr 2524/97

4. Importlicenser, der udstedes efter nærværende forordning, er gyldige i 90 dage fra udstedelsesdagen, jf. artikel 21, stk. 2, i forordning (EØF) nr. 3719/88. Ingen licens er dog gyldig efter den 30. juni 1998.

5. De udstedte licenser er gyldige i hele Fællesskabet.

6. Artikel 8, stk. 4, i forordning (EØF) nr. 3719/88 finder ikke anvendelse. Med henblik herpå anføres tallet »0« i licensens rubrik 19.

7. Som undtagelse fra artikel 4 i forordning (EF) nr. 1445/95 skal importøren ved ansøgningen om importlicens stille en sikkerhed for importlicensen på 5 ECU pr. dyr.

Artikel 6

Dyrene omfattes af den i artikel 1 omhandlede told ved forelæggelse af enten et varecertifikat EUR.1 udstedt af udførselslandet i henhold til bestemmelserne i protokol 4, der er knyttet som bilag til Europaaftalerne, og i protokol 3, der er knyttet som bilag til frihandelsaftalerne, eller en erklæring, som eksportøren har udfærdiget efter disse protokollers bestemmelser.

Artikel 7

1. Dyr, der indføres under den i artikel 1 nævnte ordning, identificeres:

- enten ved uudslettelig tatovering

- eller ved et officielt eller af medlemsstaten officielt godkendt øremærke, der er anbragt i mindst et af dyrets ører.

2. Tatoveringen eller mærkningen skal være således udformet, at det ved dens registrering under overgangen til fri omsætning senere er muligt at konstatere datoen for overgang til fri omsætning og importørens identitet.

Artikel 8

Ved hver afskrivning på importlicensen eller partiallicensen, jf. artikel 22 og 23 i forordning (EØF) nr. 3719/88, anføres oprindelseslandet i licensens kolonne 31. Denne oplysning kontrolleres og påtegnes af det kompetente toldsted.

Artikel 9

Bestemmelserne i forordning (EØF) nr. 3719/88 og (EF) nr. 1445/95 finder anvendelse, jf. dog bestemmelserne i nærværende forordning.

Artikel 10

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1997.

På Kommissionens vegne

Franz FISCHLER

Medlem af Kommissionen

(1) EFT L 328 af 30. 12. 1995, s. 31.

(2) EFT L 216 af 8. 8. 1997, s. 1.

(3) EFT L 254 af 8. 10. 1996, s. 1.

(4) EFT L 345 af 1. 2. 1996, s. 21.

(5) EFT L 272 af 4. 10. 1997, s. 21.

BILAG I

>START GRAFIK>

>SLUT GRAFIK>

BILAG II

- Ungarn

- Polen

- Tjekkiet

- Slovakiet

- Rumænien

- Bulgarien

- Litauen

- Letland

- Estland